text: Usædvanlig efterlysning: Indbrudstyv stjal fra tandfeen
  19 januar 2017 kl. 06.23
  Syd- og Sønderjyllands Politi har udsendt en efterlysning af de mere usædvanlige.En indbrudstyv har ved et indbrud stjålet nogle mælketænder, der var tiltænkt tandfeen. 
  Mellem år og dag udsender politiet mange efterlysninger af tyveknægte og ejermænd til fundne stjålne ting.
  Syd- og Sønderjyllands Politi har netop på Twitter offentliggjort en af mere usædvanlige. Politiet søger nemlig en familie som har haft indbrud, hvor tyven bl.a. har stjålet en pose  med mælketænder og et brev til tandfeen.
  - Mælketænderne og det søde brev til tandfeen er fundet på en rasteplads ved Vejen blandt flere andre effekter, som vi tror stammer fra et indbrud, hvor tyven jo indirekte har stjålet fra tandfeen, siger vagtchef Mads  Leervad,  Dammark, Syd- og Sønderjyllands Politi, med smil i stemmen til TV SYD.
  Politiet vil gerne høre fra en familie, der har fået stjålet mæketænderne sammen med andre ting ved et indbrud. Blandt de fundne sager på rastepladsen er også en nummerplade.
  Stjålet nr plade og skrin med smykker, tænder og et brev til tandfeen. Formentlig fra indbrud. Tandfeen ej mistænkt! Er du ejeren? #politidk pic.twitter.com/brqVHDsYVK
  
  
  